laion/Wikipedia-Exotic huggingface dataset:
אוגוסטה, נסיכת רויס-אברסדורף

אוגוסטה, נסיכת רויס-אברסדורף (בגרמנית: Augusta Caroline Sophie, Gräfin Reuß zu Ebersdorf;‏ 19 בינואר 1757 - 16 בנובמבר 1831), הייתה רעייתו של פרנץ, דוכס סקסוניה-קובורג-זאלפלד, וסבתו של הנסיך אלברט, בעלה של המלכה ויקטוריה. אוגוסטה נולדה ב-19 בינואר 1757 בזאלבורג-אברסדורף שהשתייכה לרוזנות רויס-אברסדורף, להוריה היינריך העשרים וארבעה, רוזן רויס-אברסדורף וקרולינה ארנסטינה, רוזנת ארבאך-שנברג. ב-9 באפריל 1806 שודרגה הרוזנות למעמד של נסיכות, ואוגוסטה קיבלה יחד עם שאר המשפחה תואר נסיכה. אוגוסטה נחשבה לאחת הנשים היפות ביותר בזמנה, ואביה נהג לישא עמו תמונת דיוקן שלה, על מנת להראותו למועמדים להתחתן עימה. ב-13 ביוני 1777 התחתנה אוגוסטה עם פרנץ, דוכס סקסוניה-קובורג-זאלפלד. פרנץ כבר היה מאוהב בה קודם לכן, אולם נכפה עליו על ידי משפחתו להתחתן עם סופיה, נסיכת סקסוניה-הילדבורגהאוזן, אולם לאחר מותה הפתאומי התחתן עם אוגוסטה, ולזוג נולדו 10 ילדים. בשנת 1824 נפרד בנה ארנסט מאשתו לואיזה, נסיכת סקסוניה-גותה-אלטנבורג, לאחר שבע שנות נישואים. לואיזה נשלחה לגור בסנקט ונדל במערב גרמניה, הרחק מהעיר קובורג, ונאלצה להשאיר את שני בניה עם אוגוסטה. ב-16 בנובמבר 1831 מתה אוגוסטה בעיר קובורג, ונקברה לצד בעלה. ב-13 ביוני 1777 התחתנה אוגוסטה עם פרנץ, דוכס סקסוניה-קובורג-זאלפלד. פרנץ כבר היה מאוהב בה קודם לכן, אולם נכפה עליו על ידי משפחתו להתחתן עם סופיה, נסיכת סקסוניה-הילדבורגהאוזן, אולם לאחר מותה הפתאומי התחתן עם אוגוסטה, ולזוג נולדו 10 ילדים: סופיה, נסיכת סקסוניה-קובורג-זאלפלד (19 באוגוסט 1778 - 8 ביולי 1835), התחתנה עם עמנואל פון מנסדורף-פואילי. אנטוינטה, נסיכת סקסוניה-קובורג-זאלפלד (28 באוגוסט 1779 - 14 במרץ 1824), התחתנה עם אלכסנדר, דוכס וירטמברג. יוליאנה, נסיכת סקסוניה-קובורג-זאלפלד (23 בספטמבר 1781 - 15 באוגוסט 1860), התחתנה עם קונסטנטין פאבלוביץ', הנסיך הגדול של רוסיה. בן (נולד מת 1782). ארנסט הראשון, דוכס סקסוניה-קובורג-גותה (2 בינואר 1784 – 29 בינואר 1844), התחתן עם לואיזה, נסיכת סקסוניה-גותה-אלטנבורג. פרדיננד, נסיך סקסוניה-קובורג-גותה (28 במרץ 1785 - 27 באוגוסט 1851), התחתן עם מריה אנטוניה קוהארי דה צ'אבראג. ויקטוריה, נסיכת סקסוניה-קובורג-זאלפלד (17 באוגוסט 1786 - 16 במרץ 1861), התחתנה עם הנסיך אדוארד אוגוסטוס, דוכס קנט וסטרת'רן. מריאנה שרלוטה, נסיכת סקסוניה-קובורג-זאלפלד (17 באוגוסט 1788 - 23 באוגוסט 1794). לאופולד הראשון, מלך בלגיה (16 בדצמבר 1790 - 10 בדצמבר 1865), התחתן עם לואיז, נסיכת אורליאן. פרנץ, נסיך סקסוניה-קובורג-זאלפלד (12 בדצמבר 1792 - 3 בינואר 1793). מדיה וקבצים בנושא אוגוסטה, נסיכת רויס-אברסדורף בוויקישיתוף אוגוסטה, נסיכת רויס-אברסדורף, באתר "Find a Grave" (באנגלית) אביו של פרננדו השני, מלך פורטוגל אמה של ויקטוריה, מלכת הממלכה המאוחדת אביהם של לאופולד השני, מלך הבלגים וקרלוטה, קיסרית מקסיקו
עופרים (פירושונים)

האם התכוונתם ל... מקומות: עפרים או עפריים - עיר בבקעה בתקופת בית שני שיש בה הרבה תבן וקמח מוזכרת בתוספתא מנחות ט,א בית אריה-עופרים – התנחלות בדרום-מערב השומרון כפר עופרים – מוסד של אלו"ט - אגודה לאומית לילדים ובוגרים עם אוטיזם ברמת השרון אנשים: צמד העופרים – צמד הזמרים אסתר ואבי עופרים אבי עופרים – זמר, היה נשוי לאסתר עופרים וחלק מצמד העופרים גיל עופרים – זמר פופ גרמני ממוצא ישראלי, בנו של אבי עופרים אסתר עופרים – שחקנית וזמרת ישראלית, הייתה נשואה לאבי עופרים וחלק מצמד העופרים שונות: עופרים הוצאה לאור עפרים (בעפרית: Qafár, באמהרית: አፋር) הם קבוצה אתנית המתגוררת בעיקר במדבר דנקיל במחוז עפר באתיופיה. עופר
בומרנג (ספר)

בומרנג הוא ספר עיון מאת צמד העיתונאים רביב דרוקר ששימש כפרשן פוליטי בערוץ 10, ועפר שלח, ששימש אז כפרשן ערוץ 10 ומעריב, העוסק באינתיפאדה השנייה. הספר דן באינתיפאדה בעיקר מזווית הראייה של מקבלי ההחלטות הבכירים שבצד הישראלי, ובהם ממשלת ישראל והמטה הכללי של צה"ל, ובוחן תהליך קבלת ההחלטות ואי קבלתן. הספר מתמקד בחמישה בכירים ובהם ראשי הממשלה אהוד ברק ואריאל שרון, הרמטכ"לים שאול מופז ומשה יעלון וראש השב"כ אבי דיכטר. אירועי האינתיפאדה מתוארים בספר בעיקר מזווית זו, זולת מספר מהלכים בולטים, אותם מנתחים הכותבים ברמה יותר פרטנית ובהם מבצע חומת מגן ותוכנית ההתנתקות. הספר כלל תחקיר מעמיק וראיונות עם בעלי תפקידים בכירים ובהם בנימין בן אליעזר וגל הירש. לאחר פרסום הספר הוועדה לביקורת המדינה בחנה לאורו את תהליך קבלת ההחלטות של ראש הממשלה אריאל שרון על תוכנית ההתנתקות. הספר "בומרנג", באתר "סימניה" הספר בגרסה דיגיטלית, בבלוג של רביב דרוקר. שאול משעל, מצעד האיוולת, הגרסה הישראלית, באתר הארץ, 15 באוגוסט 2005. דף הספר באתר "טקסט" ´בומרנג´: החקירה שהביאה לנסיגה, באתר ערוץ 7, 17 ביוני 2005. רביב דרוקר, התוכנית נולדה ממצוקה אישית, באתר nrg‏, 20 ביוני 2005. ענת ג'ורג'י, עפר שלח: "במערכת היחסים הון-שלטון-תקשורת יש אינטרסים סמויים", באתר TheMarker‏, 8 באפריל 2009. עמוס הראל, מבחן חייהם, באתר הארץ, 24 ביוני 2005. עפר שלח, רביב דרוקר, בומרנג, הוצאת כתר, 2005, עמודים 211-253. עפר שלח, רביב דרוקר, בומרנג, הוצאת כתר, 2005, עמודים 369-393. רביב דרוקר, רביב דרוקר // גם ידיי לא נקיות בסיפור של פואד, באתר TheMarker‏, 27 באוקטובר 2015. רביב דרוקר, ארדן, דבר עם סגלוביץ', באתר הארץ, 30 באוגוסט 2015. צבי זרחיה, שרון מסרב לדון בכנסת בביקורת שהוטחה בו בספר, באתר הארץ, 27 ביוני 2005. צבי זרחיה, יעלון: עודכנתי לראשונה בעניין ההתנתקות אחרי שהתוכנית פורסמה ולובנה עם ארה"ב, באתר הארץ, 29 ביוני 2005.
ג'ון טלבוט

האם התכוונתם ל... ג'ון טלבוט, הרוזן הראשון משרוסברי (נולד בין 1384-1390, נהרג ב-17 ביולי 1453) ג'ון טלבוט, הרוזן השני משרוסברי (נולד בערך 1413, נהרג ב-10 ביולי 1460) ג'ון טלבוט, הרוזן השלישי משרוסברי (12 בדצמבר 1448 - 28 ביוני 1473)
טלבוט (פירושונים)

האם התכוונתם ל... טלבו – חברת רכב צרפתית שהיא התמזגה בשנות ה-80 עם חברת פיג'ו טלבו סולרה – דגם מכונית מתוצרת טלבו טלבו סמבה – דגם מכונית מתוצרת טלבו טלבו טגורה – היא "מכונית מנהלים" מהודרת מתוצרת יצרנית הרכב הצרפתית טלבו בבעלות קבוצת PSA אשר יוצרה בין השנים 1983–1980 טלבו לאגו ספורט – דגם מכונית ספורט מתוצרת יצרנית הרכב הצרפתית Automobiles Talbot S.A (אנ') בריאן טלבוט – מאמן כדורגל וכדורגלן-עבר אנגלי ויליאם הנרי פוקס טלבוט – מדען, בוטנאי, מתמטיקאי, בלשן, מו"ל וצלם אנגלי אפקט טלבוט – אפקט פיזיקלי מתחום העקיפה אצילים אנגלים: ג'ון טלבוט, הרוזן הראשון משרוסברי – מפקד צבא ואציל אנגלי ג'ון טלבוט, הרוזן השני משרוסברי – חייל ואציל אנגלי, בנו של ג'ון טלבוט, הרוזן הראשון משרוסברי ג'ון טלבוט, הרוזן השלישי משרוסברי – אביר ואציל אנגלי, בנו של ג'ון טלבוט, הרוזן השני משרוסברי ג'ורג' טלבוט, הרוזן הרביעי משרוסברי – אביר ואציל אנגלי, בנו של ג'ון טלבוט, הרוזן השלישי משרוסברי צ'ארלס טלבוט, הדוכס הראשון משרוסברי – אציל ופוליטיקאי אנגלי
סוויש

סוויש (באנגלית: swish) הוא משחק קלפים המערב חשיבה מחוץ לקופסה. המשחק מבוסס על משחק הקלפים סט. המשחק נקרא כך מכיוון שמטרת המשחק היא לקלוע "כדורים" לתוך "סלים", כמו שבכדורסל "סוויש" הוא קליעה לסל בלי שהכדור ייגע בלוח או בטבעת של הסל. משחק קלפים זה מתחיל בפתיחת 16 קלפים. על כל קלף מצוירים טבעת ועיגול בשני מקומות שונים על פני הקלף, יתר הקלף שקוף. השחקנים צריכים למצוא סטים של קלפים, המכונים ביחיד "סוויש", שניתן לשים אחד על השני בצורה שבה בכל טבעת יהיה עיגול באותו צבע ללא טבעות או עיגולים מיותרים. סוף המשחק הוא כשהקופה נגמרת והמנצח הוא השחקן עם המספר הרב ביותר של קלפים. לכל אחד מארבעת הצבעים יש מיקום ייחודי בקלף שגודלו 3 על 4 טבעות משחק: בפינות ממוקם הצבע הכחול (4 אפשרויות). בשני המקומות האמצעיים ממוקם הצבע הסגול (2 אפשרויות). באמצע של הצלעות הצרות ממוקם הירוק (2 אפשרויות). באמצע של הצלעות הארוכות יותר ממוקם הכתום (4 אפשרויות). סט משחק קלפים המשחק באתר חברת המשחקים ThinkFun
צ'אויאנגזאוריים

צ'אויאנגזאוריים (שם מדעי: Chaoyangsauridae) היא משפחה של דינוזאורים מקבוצת מרגינוצפליה, המאופיינים בבליטת עצם דמוית מדף בעורף הגולגולת שלהם. משפחת צ'אויאנגזאוריים הופיעה בתקופת יורה עליון, בסביבות 160-148 מיליון שנה לפני זמננו במזרח אסיה. ישנה מחלוקת על השיוך המדעי של המשפחה: האם היא משפחה בתת-הסדרה צרטופסים, באינפרא-סדרה פכיצפלוזאורים או משפחה קדומה שקדמה לשתי קבוצות אלה. עם זאת, מקובל לשייכם לתת-הסדרה צרטופסים עקב דמיונם לצרטופסים המוקדמים (למשל: במקור שבחזית פיהם ובמדף העצם דמוי העטרה הננסית שבעורפם). במשפחה זו ידועים כיום שלושה סוגים טקסונומיים: צ'אויאנגזאורוס (Chaoyangsaurus) הואליאנצרטופס (Hualianceratops ) שואנהואצרטופס (Xuanhuaceratops) מדיה וקבצים בנושא צ'אויאנגזאוריים בוויקישיתוף צ'אויאנגזאוריים, באתר האנציקלופדיה של החיים (באנגלית) צ'אויאנגזאוריים, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
עמית אופיר

עמית אופיר (נולד ב-16 ביולי 1978) הוא יזם, איש עסקים, סופר, מרצה, פרזנטור, צייר, מאייר ויוצר ישראלי. ספריו תורגמו לעשרות שפות. בנוסף[דרוש מקור], הוא מנהל הוצאת רב מכר. נולד באור יהודה. למד בבית הספר התיכון "משה שרת" בנתניה ולימודי אנימציה בבצלאל. את ספרו הראשון "חיפוש מחפש משמעות" כתב בזמן שירותו הצבאי והוא יצא לאור כשהיה בן 21. בשנים 2002–2005 התגורר בירושלים ולמד בבצלאל במסלול אנימציה. בתקופת לימודיו כתב 6 ספרים נוספים וכן החל לפתח שיטת ציור שקרא לה "לצייר בקלות". השיטה מלמדת כיצד לצייר כל דמויות בעזרת חמישה שלבים פשוטים וקבועים. במהלך השנים הוציא לאור ספרים המלמדים לצייר בעזרת שיטת הציור "לצייר בקלות" אותה הציג בשנת 2005 במדור קבוע במגזין הילדים עולמו של דיסני. בתחילת שנת 2013 יצא לאור ספרו הראשון "חיפוש מחפש משמעות" באנגלית. בשנת 2014 הוציא לאור סדרת ספרים בת ארבעה כרכים בנושא התפתחות אישית ועסקית אשר חלקם תורגמו לאנגלית וגרסה מיוחדת של ספרו הראשון מתוך סדרה זו "24/8 - איך לייצר יום נוסף בשבוע ולהיות מגה-אפקטיבי" נכתבה ביחד עם איל ניר סגן נשיא איגוד הקראטה המסורתי העולמי וראה אור בשפה הפולנית בהוצאת "Wena". אופיר פעיל בתחום הקומיקס ומופיע מדי שנה במוזיאון הישראלי לקריקטורה ולקומיקס ומופיע מדי שנה ביום הקומיקס הבינלאומי[דרוש מקור]. בשנת 2014 הקים את הוצאת הספרים רב מכר. בשנת 2017 הפך את הוצאת רב מכר להוצאה לאור הירוקה הראשונה בישראל כאשר החליט כי עם יציאתם לאור של ספרים חדשים בהוצאה יתרום כספים לנטיעת עצים[דרושה הבהרה][דרוש מקור]. בשנת 2018 החל לשמש כפרזנטור בתחום התיירות וכתב את הספר 'אי אולטימטיבי' העוסק במלטה שהוזמן עבור ממשלת מלטה[דרוש מקור]. "חיפוש מחפש משמעות" בהוצאת גוונים, 2000 "כשאני ואת מדברים באהבה" בהוצאת גוונים, 2001 "סוד היחד של החיים" בהוצאת גוונים, 2002 "משמעות מחפשת חיפוש" בהוצאת גוונים, 2003 "לחישות" בהוצאת הקיבוץ המאוחד, 2003 "בראשית" בהוצאת "אורנית הוצאה לאור", 2004 "להציל נסיכה" בהוצאת "טרובדור", 2005 "24/8 - יום נוסף בשבוע" בהוצאת רב מכר, 2014 "איך מכרתי מיליון ספרים!" בהוצאת רב מכר, 2014 "לטייל בעולם ולהרוויח כסף" בהוצאת רב מכר, 2014 "תודעת שפע - להשיג את כל מבוקשך בחיים" בהוצאת רב מכר, 2014 "פריצת דרך בחיים ובעסקים" בהוצאת רב מכר, 2015 "לכבוש את הפחד ולהרוויח מנדל"ן" בהוצאת רב מכר", 2016 "האיש השמח" בהוצאת רב מכר", 2017 "אי אולטימטיבי" בהוצאת רב מכר", 2018 בין ספריו נמנים גם סדרת חוברות הציור "לצייר בקלות" הוצאת קוראים בנושאים רבים ומגוונים הכוללים גם ספרי לימוד והעשרה לילדים כגון חוברות תפזורות ותשבצים, חוברות הפעלה רבות, מילים ראשונות בשפות שונות וספרים רבים נוספים. מדיה וקבצים בנושא עמית אופיר בוויקישיתוף דף הסופר של עמית אופיר באתר סימניה דף הסופר של עמית אופיר באתר אמזון קובי ישעיהו, ‏"כשאתה כותב ספר הוא הופך אותך לבן אדם אחר", באתר גלובס, 13 במאי 2016 קרן צוריאל הררי, סופרים? את הדולרים, באתר כלכליסט, 14 בנובמבר 2013 ראיון בערוץ 2 - יריד הספרים הבינלאומי בירושלים, סרטון באתר יוטיוב איך להיות הורים אפקטיביים - שירי בכר ועמית אופיר - ערוץ 2, סרטון באתר יוטיוב יפעת גדות, הוצאת הקיבוץ המאוחד יוצאת עם ספרים חדשים, באתר News1 מחלקה ראשונה, 28 באוקטובר 2003 עמית אופיר, דף שער בספרייה הלאומית עמית אופיר מלמד לצייר בקלות איך לצייר חיפושית הוצאת Wena הפולנית
פרנץ, דוכס סקסוניה-קובורג-זאלפלד

פרנץ, דוכס סקסוניה-קובורג-זאלפלד (בגרמנית: Franz Friedrich Anton Herzog von Sachsen-Coburg-Saalfeld;‏ 15 ביולי 1750 – 9 בדצמבר 1806) היה דוכס סקסוניה-קובורג-זאלפלד בין השנים 1800–1806. פרנץ נולד ב-15 ביולי 1750 בקובורג שהשתייכה לדוכסות סקסוניה-קובורג-זאלפלד, לארנסט פרידריך, דוכס סקסוניה-קובורג-זאלפלד, ולסופיה אנטוניה, דוכסית בראונשווייג-וולפנביטל, בתו של פרדיננד אלברכט השני, דוכס בראונשווייג-וולפנביטל. בשנת 1775 יזם פרנץ הקמת ספריה של הדוכסות, שעם השנים גדלה מאוד, וכיום יש בה 300,000 פריטים. בשנת 1793 לחם פרנץ לצד מדינות הקואליציה הראשונה נגד צרפת, והשתתף בכמה קרבות. ב-8 בספטמבר 1800 מת ארנסט פרידריך, דוכס סקסוניה-קובורג-זאלפלד, ופרנץ עלה במקומו לשלטון. ב-10 במאי 1803 חלה פרנץ באורח אנוש, ובנו ארנסט מילא את מקומו. ב-9 בדצמבר 1806 מת פרנץ, ובנו ארנסט עלה במקומו לשלטון. ב-6 במרץ 1776 התחתן פרנץ עם סופיה, נסיכת סקסוניה-הילדבורגהאוזן(אנ') , אולם, ב-28 באוקטובר באותה שנה מתה סופיה ללא ילדים. ב-13 ביוני 1777 התחתן פרנץ עם אוגוסטה, נסיכת רויס-אברסדורף. פרנץ כבר היה מאוהב בה קודם לכן, אולם נכפה עליו על ידי משפחתו להתחתן עם סופיה, אולם לאחר מותה הפתאומי התחתן עם אוגוסטה. לזוג נולדו 10 ילדים: סופיה, נסיכת סקסוניה-קובורג-זאלפלד (19 באוגוסט 1778 - 8 ביולי 1835), התחתנה עם עמנואל פון מנסדורף-פואילי. אנטוינטה, נסיכת סקסוניה-קובורג-זאלפלד (28 באוגוסט 1779 - 14 במרץ 1824), התחתנה עם אלכסנדר, דוכס וירטמברג. יוליאנה, נסיכת סקסוניה-קובורג-זאלפלד (23 בספטמבר 1781 - 15 באוגוסט 1860), התחתנה עם קונסטנטין פאבלוביץ', הנסיך הגדול של רוסיה. בן (נולד מת 1782). ארנסט הראשון, דוכס סקסוניה-קובורג-גותה (2 בינואר 1784 – 29 בינואר 1844), התחתן עם לואיזה, נסיכת סקסוניה-גותה-אלטנבורג. פרדיננד, נסיך סקסוניה-קובורג-גותה (28 במרץ 1785 - 27 באוגוסט 1851), התחתן עם מריה אנטוניה קוהארי דה צ'אבראג. ויקטוריה, נסיכת סקסוניה-קובורג-זאלפלד (17 באוגוסט 1786 - 16 במרץ 1861), התחתנה עם הנסיך אדוארד אוגוסטוס, דוכס קנט וסטרת'רן. מריאנה שרלוטה, נסיכת סקסוניה-קובורג-זאלפלד (17 באוגוסט 1788 - 23 באוגוסט 1794). לאופולד הראשון, מלך בלגיה (16 בדצמבר 1790 - 10 בדצמבר 1865), התחתן עם לואיז, נסיכת אורליאן. פרנץ, נסיך סקסוניה-קובורג-זאלפלד (12 בדצמבר 1792 - 3 בינואר 1793). מדיה וקבצים בנושא פרנץ, דוכס סקסוניה-קובורג-זאלפלד בוויקישיתוף פרנץ, דוכס סקסוניה-קובורג-זאלפלד, באתר "Find a Grave" (באנגלית) אביו של פרננדו השני, מלך פורטוגל אמה של ויקטוריה, מלכת הממלכה המאוחדת אביהם של לאופולד השני, מלך הבלגים וקרלוטה, קיסרית מקסיקו
קורק

קורק (באנגלית: Cork, באירית: Corcaigh) היא העיר השנייה בגודלה ברפובליקה של אירלנד, והשלישית בגודלה באי האירי אחרי דבלין ובלפסט. האוכלוסייה במטרופולין של קורק מונה כ-274,000 איש. העיר שוכנת בחוף הדרומי של אירלנד, ומקור שמה הוא במילה באירית שמשמעה "מקום ביצתי", מה שמתייחס לנהר לי העובר בעיר. קורק היא העיר הראשית במחוז קורק והעיר הגדולה ביותר בפרובינציית מנסטר. בעיר עובר הנהר לי, ורוב מרכז העיר הוא אי בנהר. משם זורם הנהר אל נמל קורק, מהנמלים הטבעיים הגדולים בעולם. לקורק מוניטין של מרדנות מזמן הפלישה הוויקינגית לאירלנד ועד למלחמת האזרחים האירית, אשר הדביק למחוז את הכינוי "המחוז המורד". ההתיישבות בקורק החלה במאה השישית, בהתיישבות של נזירים בראשות סנט פינבר. בשנת 1185 העניק לה ג'ון, מלך אנגליה את הצ'ארטר (מגילת הזכויות) של קורק. במהלך השנים נבנה ונהרס לסירוגין חלקה המכריע של העיר בעקבות התקפות הוויקינגים והנורסמנים (לוחמים סקנדינבים). בעבר הייתה העיר מוקפת חומה מכל עבריה, וחלקים ממנה שרדו עד היום. במהלך מלחמת העצמאות האירית סבל מרכז העיר משריפות מרובות. בשנת 1825 עזבו את קורק למעלה מ-1,800 תושבים והיגרו לקנדה. באמצע המאה ה-19 הייתה העיר נמל מרכזי למהגרים שנטשו את אירלנד לאחר רעב תפוחי האדמה הגדול. בעקבות חרם לימריק הגיעו לקורק יהודים מהעיר לימריק הסמוכה, במטרה להפליג ממנה לאמריקה, אולם תושבי קורק הראו כלפיהם אהדה מופגנת, הציעו להם להתארח בבתיהם וביקשו מהם להישאר באירלנד ולהשתקע בעירם. גם הכנסיות בקורק הציעו ליהודים הנמלטים מקלט בתחומיהן. רבים מן היהודים נענו להצעה. ג'רלד גולדברג, בנו של אחד היהודים שנמלטו מלימריק והשתקעו בקורק, נבחר ב-1977 לראש עיריית קורק. בימיש אתר האינטרנט הרשמי של קורק (באנגלית) קורק, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אירלנד ובנושא יישובים. אתם מוזמנים לתרום לוויקיפדיה ולהרחיב אותו.
דוכסות סקסוניה-קובורג-זאלפלד

דוכסות סקסוניה-קובורג-זאלפלד (בגרמנית: Sachsen-Coburg-Saalfeld; נהגה "זקסן-קובורג-זאלפלד") הוא שמה של דוכסות גרמנית קטנה, שנוצרה על ידי איחוד דוכסות סקסוניה-קובורג עם דוכסות סקסוניה-זאלפלד ב-1699 והתקיימה עד 1826. לאחר מותו של ארנסט הראשון, דוכס סקסוניה-גותה בשנת 1675 שלטו בניו בדוכסות במשותף, ובשנת 1680 פוצלה הדוכסות בין שבעת בניו; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד. בשנת 1699 מת אלברכט החמישי, דוכס סקסוניה-קובורג, והתעוררה מחלוקת ירושה שהתקיימה עד לשנת 1735, אך לבסוף הוחלט לצרף חלק ניכר מאדמותיו ליוהאן ארנסט, דוכס סקסוניה-זאלפלד, והנחלה נקראה מעתה דוכסות סקסוניה-קובורג-זאלפלד. לאחר מותו של יוהאן ארנסט הרביעי בשנת 1729, שלטו בניו כריסטיאן ארנסט השני ופרנץ יוזיאס במשותף; כריסטיאן ארנסט ישב בזאלפלד, ופרנץ יוזיאס ישב בקובורג. בשנת 1745 מת כריסטיאן ארנסט, ופרנץ יוזיאס שלט לבדו על הדוכסות. בשנת 1747 העביר פרנץ יוזיאס את חוק העדפת הבן הבכור, ובכך שמר על אחדות הדוכסות. בשנת 1764 מת פרנץ יוזיאס, ובמקומו עלה לשלטון בנו הבכור ארנסט פרידריך, דוכס סקסוניה-קובורג-זאלפלד. בנו הצעיר של פרנץ יוזיאס, יוזיאס, נסיך סקסוניה-קובורג-זאלפלד, היה גנרל-פלדמרשל בצבא האימפריה הרומית הקדושה, והשתתף במלחמות נגד האימפריה העות'מאנית, ובמלחמת הקואליציה הראשונה נגד צרפת המהפכנית. בשנת 1800 מת ארנסט פרידריך, דוכס סקסוניה-קובורג-זאלפלד, ובנו פרנץ, דוכס סקסוניה-קובורג-זאלפלד עלה במקומו לשלטון. בשנת 1803 חלה פרנץ באורח אנוש, ובנו ארנסט מילא את מקומו. בשנת 1806 מת פרנץ, ובנו ארנסט עלה במקומו לשלטון. אולם, ארנסט לא היה יכול לתפוס את השליטה בפועל בדוכסות, מכיוון שהיא הייתה כבושה על ידי צבא צרפת. לאחר שלום טילזיט הוחזרה לארנסט השליטה בדוכסות, בעקבות לחץ רוסי שנעשה עקב נישואי אחותו של ארנסט יוליאנה, נסיכת סקסוניה-קובורג-זאלפלד לקונסטנטין פאבלוביץ', הנסיך הגדול של רוסיה אחיו של אלכסנדר הראשון, קיסר רוסיה. ארנסט היה גנרל בצבא הפרוסי, ולחם נגד נפוליאון בקרב ליצן ובקרב לייפציג. בקונגרס וינה קיבל ארנסט את נסיכות ליכטנברג, שאותה מכר לפרוסיה בשנת 1834. לאחר מותו של פרידריך הרביעי, דוכס סקסוניה-גותה-אלטנבורג ללא יורשים, התעוררה מחלוקת ירושה בין הדוכסויות השונות בתורינגיה: ארנסט השלישי, דוכס סקסוניה-קובורג-זאלפלד, היה זכאי לרשת את הדוכסות מכוח נישואיו לאחייניתו של הדוכס האחרון, אך כיוון שהיה בהליכי גירושין ממנה, התנגדה המשפחה להעברת דוכסות גותה לחזקתו. ב-1826 התקבלה פשרה שלפיה יחולקו מחדש הדוכסויות; ארנסט ויתר על זאלפלד שהייתה ברשותו קודם לכן והועברה לדוכסות סקסוניה-מיינינגן, וקיבל את גותה בלבד, ללא אלטנבורג, שהועברה לפרידריך, דוכס סקסוניה-הילדבורגהאוזן, שנאלץ להעביר את נחלותיו לדוכסות סקסוניה-מיינינגן. יוהאן ארנסט הרביעי (1699 - 1729) כריסטיאן ארנסט השני (1729 - 1745) פרנץ יוזיאס (1745 - 1764) ארנסט פרידריך (1764 - 1800) פרנץ (1800 - 1806) ארנסט השלישי (1806 - 1826) מדיה וקבצים בנושא דוכסות סקסוניה-קובורג-זאלפלד בוויקישיתוף
פייטרו פאלאציני

פייטרו פאלאציני (באיטלקית: Pietro Palazzini; ‏19 במאי 1912, פיוביקו (אנ'), איטליה – 11 באוקטובר 2000, רומא) היה כומר איטלקי, חשמן קתולי וחסיד אומות העולם. פאלאציני קיבל את הכשרתו בפילוסופיה ובתאולוגיה בפאנו וברומא. בשנת 1934 קיבל את סקרמנט הכמורה שלו. הוא היה מורה דת בקאלי (אנ'). מ-1942 עד 1954 עבד במשרות דומות ברומא וכן הרצה במספר אוניברסיטאות ברומא. לאחר מכן מונה על ידי האפיפיורים פיוס השנים עשר ויוחנן העשרים ושלושה למספר משרות מזכירות בכירות בוותיקן. בין השנים 1962–1965 השתתף פאלאציני בוועידת הוותיקן השנייה. בשנת 1969 מונה לתפקיד חשמן.[דרושה הבהרה] בשנת 1988 התפטר ממשרותיו עקב מחלה. בספטמבר 1943 כבשו הגרמנים את צפון איטליה. ב-16 באוקטובר ריכזו הגרמנים את יהודי רומא. פאלאציני הציל יהודי בשם טליאקוצו (Tagliacozzo), שנמלט בעת הפעולה הגרמנית ואפשר לו להתחבא עד פברואר 1944, בסיועו של הכפוף לו, וינצ'נצו פג'ולו. כשחשדות הגרמנים התעוררו, נאלץ טליאקוצו לברוח שוב, עקב חשדות הגרמנים והפשיסטים האיטלקים, והסתתר אצל כומר פרוטסטנטי מכת הכנסייה האדוונטיסטית של היום השביעי. באפריל נאלץ טליאקוצו לברוח שוב, ושוב הציל אותו פאלאציני במתחם הוותיקן. פאלאציני נחשד על ידי הפשיסטים האיטלקים בכך שהוא מסתיר יהודי, אך המשיך להסתיר את טליאקוצו בבזיליקת יוחנן הקדוש בלטראנו, שם הסתתר טליאקוצו עד שחרור רומא ביוני 1944. ב-1983 העניק יד ושם לפאלאציני את התואר "חסיד אומות העולם" וכן לווינצ'נצו פג'ולו. סיפורו של פאלאציני, באתר יד ושם (באנגלית) ערך זה הוא קצרמר בנושא השואה ובנושא איטלקים. אתם מוזמנים לתרום לוויקיפדיה ולהרחיב אותו.
רכס (פירושונים)

האם התכוונתם ל... רכס הרים – קבוצת הרים התחומה על ידי אובייקטים גאוגרפיים הוצאת רכס – הוצאת ספרי לימוד משה רכס – איש צבא ישראלי אבינעם רכס – פרופסור לנוירולוגיה בבית החולים הדסה עין כרם ויושב ראש הלשכה לאתיקה של ההסתדרות הרפואית בישראל סיירה (פירושונים)
פרנטה וטייכר

פֶרַנטֶה וטייכר (אנגלית: Ferrante & Teicher) היו צמד פסנתרנים אמריקאים שהתפרסמו מתחילת שנות ה-50 עד סוף שנות ה-80 בביצועים של קטעי מוזיקה קלאסית קלה, סרטים ומחזות. ארתור פרנטה (Arthur Ferrante;‏ 7 בספטמבר 1921 - 19 בספטמבר 2009) ולואיס טייכר (Louis Teicher;‏ 24 באוגוסט 1924 - 3 באוגוסט 2008) נפגשו בראשונה כילדי פלא בבית הספר ג'וליארד. כבר בעת לימודיהם שם החלו להופיע כצמד פסנתרנים. ב-1960 חתמו חוזה עם יונייטד ארטיסטס והחלו לנגן עיבודים מוצלחים שלהם עם ובלי ליווי תזמורתי. הביצוע שלהם לנעימת הסרט "אקסודוס" הפך ללהיט, וכן הביצועים למוזיקה מהסרטים "הדירה", "קאובוי של חצות", "סיפור הפרברים" ועוד. כן ביצעו והקליטו יצירות של ג'ורג' גרשווין, קול פורטר, ריצ'רד רוג'רס, ג'רום קרן ועוד. הם ניגנו בפסנתרי כנף ארוכים וצמודים כשהם יושבים זה מול זה, ובנגינתם הרבו בביצועי גליסנדו. במשך ארבעים שנה הם הקליטו 140 אלבומים מתוכם 23 אלבומי זהב ופלטינה, מכרו 90 מיליון תקליטים והופיעו ב-5200 קונצרטים עד שפרשו ב-1989. בהופעותיהם הם הוסיפו גימיקים שונים כגון ניגון פיציקטו במיתרי הפסנתרים. הפופולריות שלהם בארצות הברית הייתה רבה, והם הוזמנו להופיע בבית הלבן לפני הנשיאים ג'ון קנדי, ריצ'רד ניקסון ורונלד רייגן. אתר האינטרנט הרשמי של פרנטה וטייכר פרנטה וטייכר, באתר ספוטיפיי פרנטה וטייכר, באתר AllMusic (באנגלית) פרנטה וטייכר, באתר MusicBrainz (באנגלית) פרנטה וטייכר, באתר Discogs (באנגלית) פרנטה וטייכר, באתר Songkick (באנגלית) פרנטה וטייכר, באתר DNCI הספד לארתור פרנטה, לוס אנג'לס טיימס, 21 בספטמבר 2009 פרנטה וטייכר מנגנים את נעימת הנושא מתוך "אקסודוס", באתר יוטיוב פרנטה וטייכר מנגנים את נעימת הנושא מתוך "הדירה", באתר יוטיוב
אריה אלבני

אריה אלבני הוא פסל רומאי בדמות אריה המתוארך למאה ה-1. הפסל ירוק, עשוי מבזלת, עם גולת שיש צהובה מתחת כפתו הקדמית השמאלית של האריה. הפסל נמצא ב"אוסף אלבני" (על שם האוצר אלסנדרו אלבני), שבאגף דנון (the Denon Wing) שבמוזיאון הלובר בפריז, צרפת. ייתכן שאריה אלבני הוא שחזור של פסל ארד עתיק יותר, ככל הנראה מתקופת יוון העתיקה. Richard Delbrueck: Antike Porphyrwerke, ברלין/לייפציג 1932 (Studien zur spätantiken Kunstgeschichte 6), עמוד 60 (בגרמנית, קישורים ב-Google Books ו-uni-koeln.de) מדיה וקבצים בנושא אריה אלבני בוויקישיתוף האריה, באתר הלובר מספר קטלוגי Ma 1355
יבגני סדוב

יבגני ודימוביץ' סדוב (ברוסית: Евгений Вадимович Седов; נולד ב-29 בינואר 1996) הוא שחיין רוסי, הוא אלוף העולם לבריכת 25 מטר ושיאן עולם לבריכת 25 מטר במשחה שליחים 4x50 מטר חופשי (דוחא 2014), אלוף אירופה לבריכת 25 מטר (נתניה 2015) במשחה ל-50 מטר חופשי ושיאן העולם לנוער במשחה ל-50 מטר פרפר. סדוב נולד בוולגוגרד. באליפות רוסיה שנערכה במאי 2014 קבע סדוב במשחה ל-50 מטר פרפר שיא עולם חדש לנוער של 23.28 שניות (השיא הנוכחי, 2015). באליפות העולם (בריכת 25 מטר) שנערכה בדוחא קטר בדצמבר אותה שנה זכה סדוב בשתי מדליות, זהב וכסף. מדליית זהב, במשחה שליחים 4x50 מטר חופשי בשיא עולם חדש של 1:22.60 דקות, לפני ארצות הברית (1:23.47 דקות) ואיטליה (1:24.56 דקות), כשחיין שני הוא שחה ב"זינוק שליחים" תוצאה של 20.37 שניות. מדליית כסף, במשחה שליחים משולב 4x50 מטר חופשי בשיא אירופה חדש של 1:29.13 דקות, אחרי ארצות הברית שקבעה שיא עולם חדש של 1:28.57 דקות ולפני ברזיל שקבעה שיא דרום אמריקה חדש של1:29.17 דקות. כשחיין ראשון הוא קבע תוצאה של 20.59 שניות, תוצאה שהייתה מאפשרת לו לזכות במדליית הכסף במשחה זה (הוא לא שחה משחה זה). נוסף לכך, הוא שחה בשלב המוקדמות במשחה שליחים 4x50 מטר מעורב וקבע עם חבריו שיא עולם חדש של 1:32.78 דקות, שיא שהחזיק מעמד 8 וחצי שעות ונשבר על ידי ברזיל (1:30.51 דקות). באליפות אירופה (בריכת 25 מטר) שנערכה במכון וינגייט, נתניה בדצמבר 2015 זכה סדוב ב-4 מדליות, 2 זהב ו-2 כסף והיה לאחד השחיינים המצטיינים באליפות. מדליות זהב, במשחה ל-50 מטר חופשי בתוצאה של 20.87 שניות, לפני מרקו אורסי מאיטליה (20.92 שניות) וסבסטיאן שצ'פנסקי מפולין (21.21 שניות) ובמשחה שליחים 4x50 מטר חופשי בתוצאה של 1:23.49 דקות, לפני איטליה (1:24.44 דקות) ובלארוס (1:25.01 דקות). כשחיין ראשון הוא קבע שיא אישי חדש של 20.70 שניות. מדליות כסף, במשחה שליחים 4x50 מטר מעורב בתוצאה של 1:32.17 דקות, אחרי איטליה שקבעה שיא אליפות חדש של (1:31.71 דקות) ולפני בלארוס (1:33.21 דקות), כשחיין רביעי הוא קבע ב"זינוק שליחים" תוצאה של 20.40 שניות ובמשחה שליחים משולב 4x50 מטר חופשי בתוצאה של 1:29.59 דקות, אחרי איטליה שקבעה שיא אליפות חדש של 1:29.26 דקות ולפני הולנד (1:30.03 דקות). 50 מטר חופשי: 21.84 שניות (2015) 100 מטר חופשי: 49.23 שניות (2013) 50 מטר פרפר: 23.28 שניות (2014), שיא עולם לנוער 50 מטר חופשי: 20.70 שניות (2014) 100 מטר חופשי: 47.21 שניות (2013) 50 מטר פרפר: 23.04 שניות (2014) יבגני סדוב, באתר Swimrankings Evgeny Sedov Sets 50 Fly World Junior Record to Kick Off Russian Nationals, באתר Swimming World Magazine‏, 13 במאי 2014 (באנגלית)